**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Коми Республикаса олöмö пöртысь власьт органъяслöн, Коми Республикаса Юралысьöн либö Коми Республикаса Правительствоöн котыртöм Коми Республикаса государственнöй органъяслöн, Коми Республикаса государственнöй учреждениеяслöн корпоративнöй юöртан да телекоммуникационнöй сеть йылысь**

«Коми Республикаса государственнöй юöртан системаяс йылысь» Коми Республикаса Оланпас серти, Коми Республикаса информатизация концепция серти, мый вынсьöдöма Коми Республикаса Правительстволöн 2010 во моз тöлысь 16 лунся 361-р №-а тшöктöмöн, Коми Республикаса Правительство шуис:

1. Урчитны «Юöртан технологияяс шöрин» Коми Республикаса государственнöй асшöрлуна учреждение Коми Республикаса олöмö пöртысь власьт органъяслöн, Коми Республикаса Юралысьöн либö Коми Республикаса Правительствоöн котыртöм Коми Республикаса государственнöй органъяслöн, Коми Республикаса государственнöй учреждениеяслöн корпоративнöй юöртан да телекоммуникационнöй сеть операторöн (водзö – КЮС), кодi техническöя, организационнöя веськöдлö да уджöдö КЮС.

2. Урчитны «Юöр видзан технологияяс шöрин» Коми Республикаса государственнöй сьöмкуд учреждениеöс КЮС-лöн безопасносьт операторöн, кодi нуöдö КЮС-лысь юöр безопасносьт кузя организационнöй, методологическöй да техническöй мероприятиеяс.

3. Вынсьöдны Коми Республикаса олöмö пöртысь власьт органъяслöн, Коми Республикаса Юралысьöн либö Коми Республикаса Правительствоöн котыртöм Коми Республикаса государственнöй органъяслöн, Коми Республикаса государственнöй учреждениеяслöн корпоративнöй юöртан да телекоммуникационнöй сеть йылысь положение содтöдын индöм серти.

4. Тайö шуöмсö олöмö пöртöм бöрся видзöдны Коми Республикаса Юралысьöс вежысь А.А.Буровлы.

Коми Республикаса Юралысь В.Гайзер

Сыктывкар

2011 вося рака тöлысь 21 лун

60 №

ВЫНСЬÖДÖМА

Коми Республикаса Правительстволöн

2011 во рака тöлысь 21 лунся 60 №-а шуöмöн

(содтöд)

Коми Республикаса олöмö пöртысь власьт органъяслöн, Коми Республикаса Юралысьöн либö Коми Республикаса Правительствоöн котыртöм Коми Республикаса государственнöй органъяслöн, Коми Республикаса государственнöй учреждениеяслöн корпоративнöй юöртан да телекоммуникационнöй сеть йылысь

**ПОЛОЖЕНИЕ**

I. Панас

1.1. Тайö положениесö лöсьöдöма, медым могмöдны Коми Республикаса олöмö пöртысь власьт органъяслöн, Коми Республикаса Юралысьöн либö Коми Республикаса Правительствоöн котыртöм Коми Республикаса государственнöй органъяслöн, Коми Республикаса государственнöй учреждениеяслöн корпоративнöй юöртан да телекоммуникационнöй сетьлысь сувтлытöг, бур помшуöмъяса, колана нога да бур удж (водзö – КЮС) да урчитö КЮС-лысь вöдитчан принципъяс, а сiдзжö КЮС-öн уджалiгöн юöр безопасносьт правилöяс.

1.2. Тайö Положениеын вöдитчана медшöр терминъяс да кыв вежöртасъяс гöгöрвосьöны сiдзжö, кыдзи и «Юöр йылысь, юöр технологияяс да юöр дорйöм йылысь» федеральнöй оланпаслöн 2 статьяын.

Тайö Положениелöн могъяс вылö вöдитчöны сiдзжö татшöм терминъясöн да кыв вежöртасъясöн:

1) КЮС-лöн оператор – организация, кодi техническöя, организационнöя веськöдлö да уджöдö КЮС;

2) КЮС-лöн безопасносьт оператор – организация, кодi нуöдö КЮС-лöн юöр безопасносьт кузя организационнöй, методологическöй да техническöй мероприятиеяс;

3) КЮС-лöн администратор – КЮС операторлöн уполномочитöм сотрудник, кодi могмöдö удж (веськöдлö, тестируйтö, дзоньталö) КЮС-лöн техническöй средствояслысь, кодi кывкутö удж сувтлытöмлун вöсна да юöр дорйöм вöсна;

4) КЮС-лöн ресурсъяс – оборудованиелöн да КЮС-ö пырысь мукöд средстволöн артасян вынйöр (серверъяслöн, налöн дискöвöй пространстволöн, сетевöй периферийнöй оборудованиелöн, сетевöй сервисъяслöн, юöр массивъяслöн, уджтас средствояслöн, мый сетöма КЮС-öн вöдитчысьяслы);

5) КЮС-öн вöдитчысь – субъект, кодлöн эм правомочнöй позянлун босьтны КЮС ресурсъяс;

6) сетевöй сервис – аппаратнöй да уджтас средствояс комплекс, мый вöчö сетьын вöдитчысьяслы öткымын услуга (сы лыдын файлöвöй сервис, электроннöй пошта, сетевöй печать);

7) локальнöй артасян сеть (водзö – ЛАС) – программно-аппаратнö­й комплекс, кытчö пырöны компьютеръяс, периферийнöй оборудование сетевöй интерфейсъясöн, коммуникационнöй оборудование, кабельнöй система да сетевöй операционнöй системаяс, мый артыштöма, медым öтлаын вöдитчыны юöр ресурсъясöн организация пытшкын либö кутшöмкö мутасын (сы лыдын зданиеын, здание комплексын, техническöй площадкаын);

8) сервер – öтвывтöм аппаратнöй да программнöй средствояс, мый артыштöма, медым могмöдны юöр запросъясöн КЮС-öн вöдитчысьяслысь компьютеръяссö даннöйяс сетан сетьясын;

9) уджалан станция – ЛАС-ö пыртöм компьютер да мый сетö позянлун босьтны сылысь ресурсъяс;

10) сетькостса экран – локальнöй (öти компонента) либö функционально-распределительнöй средство (аппаратнöй да/либö программнöй средствояс комплекс), мый нуöдö контроль да фильтруйтö сы пыр мунысь сетевöй пакетъяс индöм правилöяс серти да медым видзны КЮС да ЛАС либö сылысь торъя узелъяс санкционируйттöм пырöмысь;

11) юöр мöдöн босьтöм – абу право серти юöр босьтöм техническöй средство отсöгöн, мый казялö, примитö да обработайтö сигналъяс.

II. КЮС уджöдан подувъяс

2.1. КЮС киын кутысьнас лоö Коми Республика.

2.2. КЮС уджалö Россия Федерацияса законодательство да Коми Республикаса законодательство серти, а сiдзжö тайö Положение серти.

2.3. КЮС-лысь операторсö индö Коми Республикаса Правительство да сiйö техническöя, организационнöя веськöдлö да уджöдö­ КЮС.

2.4. КЮС-лöн безопасносьт операторсö индö Коми Республикаса Правительство да сiйö нуöдö КЮС-лысь безопасносьт видзöм кузя котыртан, методологическöй да техническöй мероприятиеяс.

2.5. КЮС-öн веськöдлан да администрируйтан регламентсö индöны öтлаын КЮС-лöн оператор да КЮС-лöн безопасносьт оператор.

2.6. КЮС-öн оперативнöя веськöдлöны КЮС-лöн администраторъяс, кодъясöс индö КЮС-лöн оператор КЮС-лöн безопасносьт операторкöд сöгласуйтöмöн.

III. КЮС-лöн состав да тэчас

3.1. КЮС лöсьöдöма ЛАС да ЛАС подсетьяс подув вылын, мый йитöма öтувъя юöр пространствоö.

3.2. КЮС артмö ЛАС-ысь зданиеясын татшöм инпасъясын: Сыктывкар, Коммунистическöй ул., 9 керка да Коммунистическöй ул., 8 керка (водзö – Подув ЛАС), да даннöйяс вуджöдан торйöдöм каналъясысь, кутшöмъяс йитчöны ЛАС-кöд мукöд зданиеясын, кöнi меститчöны Коми Республикаса олöмö пöртысь власьт органъяс, Коми Республикаса Юралысьöн либö Коми Республикаса Правительствоöн котыртöм Коми Республикаса государственнöй органъяс, Коми Республикаса государственнöй учреждениеяс.

3.3. КЮС-лöн медшöр юкöнöн, кодi интегрируйтö КЮС-лысь ресурсъяс, лоö Шöр телекоммуникационнöй узел (водзö – ШТУ).

3.4. ШТУ вуджöдö КЮС-ö пырысь ЛАС костын юöртан потокъяс, а сiдзжö сетö позянлун пырны «Öтуввез» везö.

3.5. КЮС-ö йитчöны TCP/IP да Ethernet технологияяс вылö подуласьöмöн.

3.6. КЮС-ö йитчан да сэнi уджалан пöрадоксö индö КЮС-лöн оператор КЮС-лöн безопасносьт операторкöд сöгласуйтöмöн.

IV. КЮС-öн вöдитчысьяслöн правояс да могъяс

4.1. КЮС-öн вöдитчысьлöн эм право:

1) босьтны КЮС-лысь ресурсъяс КЮС-лöн операторöн вынсьöдöм правилöяс серти;

2) шыöдчыны босьтны справочнöй юöр да консультация КЮС-лöн оператор дорö, кодi могмöдö КЮС-лысь ресурсъяс.

4.2. КЮС-öн вöдитчысьлы быть колö:

1) кутчысьны КЮС-лöн техническöй средствояскöд уджалiгöн безопасносьт техника правилöясö;

2) могмöдны, медым эз йöзöдсьыны КЮС-лöн ресурсъясöн вöдитчöм вылö учётнöй даннöйяс;

3) не лэдзны санкционируйттöг пырны КЮС-лöн ресурсъясö;

4) не лэдзны санкционируйттöг вöдитчыны КЮС-лöн ресурсъясöн;

5) отсавны видзны КЮС-лысь ресурсъяс.

4.3. КЮС-öн вöдитчысьлы оз позь:

1) сетны позянлун пырны КЮС-лöн ресурсъясö бокысь йöзлы да мукöд сетьöн вöдитчысьяслы;

2) йöзöдны компьютернöй сетьясын юöр, мый лоö Коми Республикаса интеллектуальнöй эмбурöн, дзескöдöм позянлуна да авторскöй право да смежнöй правояс йылысь оланпасöн доръян юöр;

3) лöсьöдны да уджöдны КЮС средствоясöн кöть кутшöм ресурсъяс, кутшöмлöн медшöр могыс да могъясыс оз йитчыны КЮС-öн вöдитчысьлöн чина могъяс збыльмöдöмкöд;

4) вежлавны КЮС-лöн администраторöн разрешиттöг уджалан местаяслысь сетевöй настройкаяс;

5) йöзöдны да паськöдны юöр, мый торкö Россия Федерацияса вына законодательство, тшöтш порнографическöй да увтыртан материалъяс, пропагандируйтны насилие, расизм, увтыртны религия, паськöдны, дасьтыны наркотическöй да öпаснöй веществояс да вöдитчыны наöн, а сiдзжö пропагандируйтны политика да религия;

6) паськöдны «спам»;

7) фальсифицируйтны электроннöй пошталысь, уджалан месталöн IP-инпаслысь, мукöд сетевöй сёрнигижöдъясын вöдитчана инпасъяслысь воча инпас даннöйяс мöдöдiгöн, а сiдзжö вöдитчыны мукöд йöзлöн индентификационнöй даннöйясöн (сы лыдын нимъясöн, инпасъясöн, телефонъясöн), сэтшöм случайяс кындзи, кор сiйö йöзыс уполномочитiсны КЮС-öн вöдитчысьöс таöн вöдитчöм вылö;

8) пырöдчыны санкционируйттöг либö правотöг КЮС-лöн ресурсъясö, нуöдны сетевöй атакаяс да жугöдны сетьсö либö участвуйтны наын, а сiдзжö сканируйтны КЮС-лысь ресурсъяс да вöчны мукöд удж, мый веськöдöма КЮС-лöн ресурсъяслысь параметръяс да характеристикаяс, налысь тэчас да öтув уджалан тэчас эрдöдöм вылö;

9) вöчны удж, мый веськöдöма КЮС-лöн элементъяслысь колана ногöн уджсö торкöм вылö;

10) вöчны лёк вайысь вирусъяс да компьютернöй вирусьяс артмöдöм, наöн вöдитчöм да найöс паськöдöм кузя удж, сы лыдын мый веськöдöма, медым санкционируйттöг пырöдчыны кöть кутшöм системаясö да службаясö либö торкны тайö системаяслысь тырвыйö да колана нога уджсö;

11) вöчны мукöд кöть кутшöм удж КЮС-лöн ресурсъяскöд, мый абу лэдзöма Россия Федерацияса законодательствоöн связь, юöр технологияяс да йöзöс юöртан средствояс юкöнын.

V. КЮС операторлöн удж, правояс да могъяс

5.1. КЮС-лöн ресурсъяс дорö КЮС-лöн оператор подуласьö техническöй да технологическöй коланлун вылö.

5.2. КЮС-лöн операторлы оз позь право торкöмöн вöдитчыны юöрöн, кутшöмöс сiйö вермö босьтны ассьыс могъяс вöчöмкöд йитöдын.

5.3. КЮС оператор вöчö татшöм удж:

1) могмöдö КЮС-öн регистрируйтöм вöдитчысьясöс сэтчö пырысь артасян да юöр ресурсъяс да сервисъяс дорö сувтлытöг да абу öпаснöя пырöдчыны позянлун;

2) сетö позянлун пырöдчыны ортсы отечественнöй да йöзмуса юöр ресурсъяс дорö;

3) могмöдö КЮС-öн вöдитчысьяслы КЮС-лöн ресурсъяс да сетевöй сервисъяс дорö позянлунöн бура веськöдлöм;

4) дорйö юöр ресурсъяс да сервисъяс пытшкöсса да ортсы вöдитчысьяслöн санкционируйттöм уджысь;

5) могмöдö пырöдчыны КЮС-öн вöдитчысьяслы КЮС-лöн юöр да артасян ресурсъяс да сетевöй сервисъяс дорö;

6) веськöдлö КЮС-лöн техническöй средствоясöн да ресурсъясöн;

7) могмöдö аппаратнö­й да программнöй средствояслысь авариятö­м удж.

5.4. КЮС операторлöн эм татшöм право:

1) лöсьöдны КЮС уджöдöм кузя веськöдлан да методическöй материалъяс;

2) босьтны колана ногöн КЮС-öн вöдитчысьяссянь наöн КЮС-öн вöдитчöм йылысь колана материалъяс да юöр;

3) кутшöмкö кад вылö киритны КЮС-ысь КЮС-öн вöдитчысьясöс, кодъяс торкöны тайö Положениелысь корöмъяссö;

4) урчитны КЮС-öн вöдитчысьяслы дзескöдны КЮС-лöн ресурсъясöн вöдитчан параметръяс либö ресурсъяс видзöм вылö квота бюджетнöй финансируйтан ыдждаяс серти.

5.5. КЮС оператор:

1) администрируйтö, сутки чöж видзöдö­ да видзö КЮС-лысь уджавны верманлунсö;

2) йитö КЮС-öн мукöд вöдитчысьöс;

3) консультируйтö КЮС-лöн удж кузя вöдитчысьясöс;

4) чукöртö КЮС-лöн уджын став лоöмтор йылысь юöр;

5) дзоньталö да нуöдö профилактика КЮС компонентъяслöн оборудование вылын.

5.6. КЮС-лöн оператор кывкутö тайö Положениелысь корöмъяс стöча збыльмöдöм вöсна.

5.7. КЮС-лöн оператор оз кывкут КЮС-лöн компонентъясöн вöчöм лёктор вöсна, сетьын юöрлöн безопасносьт вöсна либö юöр паськöдö­м вöсна, кутшöмöс босьтны позянлуныс дзескöдöма, кор татшöмторйыс лоис КЮС-öн вöдитчысьлöн кöсйöмöн лёктор вöчöм либö КЮС-лöн операторлысь сыöн корöмъяс тöд вылö босьттöм вöсна.

VI. КЮС-лöн уджаланног да веськöдлöм

6.1. КЮС-лöн сетевöй сервисъяс уджалöны сутки чöж вежоннас 7 лун.

6.2. КЮС-лысь ресурсъяс босьтны позянлунсö вермасны мыйкö мында вылö сувтöдны шойччан лунъясö, медым нуöдны регламентнöй уджъяс.

6.3. КЮС-öн вöдитчысьясöс водзвыв юöртöны КЮС-лöн оператор да КЮС-лöн администраторъяс сы йылысь, мый регламентнöй уджъяс нуöдöм могысь ресурсъясö пырöдчыны позянлунсö сувтöдöма.

6.4. КЮС-öн вöдитчöм да сiйöс сöвмöдöм кузя уджсö ставнас кооординируйтö­, КЮС-лысь уджавны верманлунсö видзö, КЮС-öн веськöдлö КЮС-лöн оператор.

VII. КЮС-лысь удж документационнöя могмöдöм

7.1. КЮС-лысь ресурсъяс документальнöя, сылысь конфигурациясö, сылöн ресурсъясö пырöдчан способъяс аддзöм могысь, безопасносьтöн могмöдöм, юöр ресурсъясöн бура веськöдлöм могысь КЮС-лöн оператор нуöдö татшöм документация:

1) КЮС-лысь топология да Подув ЛАС-лысь карта;

2) КЮС кывкутана зонаяс вылö юклан схема;

3) Подув ЛАС-лöн кабельнöй система вылö проектнöй документация;

4) Подув ЛАС-öн вöдитчысьяслöн списокъяс ресурсъяссö индöмöн, мый сетöма асшöр пöрадок серти (сы лыдын фиксируйтöм IP-инпасъяс, электроннöй пошта, дискöвöй пространство);

5) Подув ЛАС серверлöн документация пакет;

6) регламентнöй уджъяслöн распорядок;

7) регламентнöй уджъяслöн журнал;

8) безопасносьт лоöмторъяс журнал.

7.2. Подув ЛАС-лöн топология карта петкöдлö здание планъяс судтаяс серти да сэнi индöм кабельнöй система магистральясöн, серверъяс, сетевöй шöринъяс, мукöд активнöй оборудование петкöдлöмöн, уджалан местаяс индöмöн, дiнмуса да глобальнöй сетьö петöмöн, а сiдзжö­ торъя пасъясöн да пасйöдъясöн ЛАС компонентъяс индан аслыспöлöслунъяс йылысь.

7.3. Подув ЛАС-лöн серверъяс вылö документациясö нуöдö КЮС-лöн оператор да сэтчö пырö:

1) серверлöн аппаратнöй юкöн опишитöм;

2) операционнöй система ним да версия, лицензияяс да лицензионнöй дзескöдö­мъяс йылысь юöр;

3) аппаратнöй юкöн конфигурация йылысь юöр да пасйöдъяс (сы лыдын RAID-массивъяслöн, торъя контроллёръяслöн, периферийнöй оборудованиелöн конфигурация);

4) сетевöй интерфейсъяс настроитöм йылысь юöр да пасйöдъяс;

5) жёстк­öй дискъяс вылын юкöд (том) нимъяс да ыджда;

6) сервер вылын индöм медшöр программнöй средствояслöн список;

7) серверлöн ресурс лыддьöг, мый сетöма вöдитчысьяслы;

8) даннöйяслöн архив лыддьöг (каталог ним, принадлежносьт, даннöйяс тип, доступ право);

9) операционнöй система да мукöд программа индан сёрнигижöдъяс, кытчö пыртöма колана юöр, öлöдöмъяс да пасйöдъяс;

10) тырмытöмторъяс, узелъяс вежöм, содтöд комплектующöйяс пуктöм йылысь юöр;

11) программаяслöн уджын сбойяслöн сёрнигижöдъяс;

12) тырмытöмторъяс бырöдöм да серверъяс настроитöм кузя рекомендацияяс;

13) сервер техническöя могмöдöм кузя инструкцияяс, регламентнöй уджъяслöн план, программнöй средствояс лэдзöм да сувтöдöм кузя инструкцияяс.

VIII. КЮС-ын юöр дорйöм

8.1. КЮС-ын юöрсö дорö КЮС-лöн безопасносьт оператор;

8.2. Юöр дорйöмыс петкöдлö организационнöй да техническöй мераяс комплекс, мый урчитöма КЮС-лöн безопасносьт операторöн законодательство серти да кутшöмъясöс веськöдöма сы вылö, медым:

1) видзны юöр абу право серти сiйöс босьтöмысь, бырöдöмысь, модифицируйтöмысь, блокируйтöмысь, копируйтöмысь, сетöмысь, йöзöдöмысь, а сiдзжö абу правомернöй мукöд уджысь тайö юöр серти;

2) кутчысьны дзескöдöм позянлуна юöрлöн конфиденциальносьтö;

3) збыльмöдны юöр дорö позянлун вылö право.

8.3. Котыртан мероприятиеясö пырö:

1) тайö Положениеö кутчысьöм бöрся контроль пыр нуöдöм;

2) кутны жыръясö бокысь йöзöс лэдзöмысь, кöнi сувтöдöма КЮС-лöн серверъяс да коммутационнöй оборудование;

3) сеть тэчас бöрся контроль да кыдзи сетьö, сiдзи и локальнöй сетьысь глобальнöйö санкционируйттöг йитчöмысь öлöдöм;

8.4. Техническöй мероприятиеясö пырö­:

1) КЮС-öн вöдитчысьясöс, уджалан станцияяс да ЛАС быть регистрируйтöм да разрешитöм позян тшупöдсö урчитöм;

2) программнöй да техническöй могмöдöм конфигурацияяс урчитöм;

3) связь каналъяс доръян быдсикас методъясöн вöдитчöм;

4) пошта трафик, Öтуввез-трафик, серверъяс да уджалан станцияяс антивируснöя видзöм;

5) юöр ресурсъяс резервнöя копируйтöм да документируйтöм;

6) автоматическöй выльмöдöм настроитöм да программа вылö критическöй исправлениеяс урчитöм;

7) сеть сегментъяс логическöя либö физическöя торйöдöм, кöнi сетсьö дзескöдöм позянлуна юöр;

8) программа лэдзöм бöрся видзöдöм да сыöн вöдитчöмысь öлöдöм, мый вöсна сьöктö либö торксьö сетьлöн, серверлöн да компьютеръяслöн колана нога уджыс да торксьö сетьлöн безопасносьт;

9) маршрутизаторъяс да прокси-серверъяс вылын сетевöй сёрнигижöдъяс лэдзны дзескöдöм проектъясын торъя сеть сегментъяслöн вынсьöдöм потребносьтъяс серти;

10) медкритичнöй узелъяс да корпоративнöй сеть устройствояс автономнöй питаниеöн могмö­дöм.

8.5. Артасян техника средствояс, мыйöн вöдитчöны, медым видзны, обработайтны конфиденциальнöй юöр либö персональнöй даннöйясöн юöр да вöдитчыны наöн, КЮС-ö йитöны сöмын та вылö артыштöм юöр доръян торъя средствоясöн вöдитчöмöн, сы лыдын сетькостса экранъяс да шифровальнöй (криптографическöй) средствояс отсöгöн, кутшöмъяс прöйдитiсны Россия Федерацияса законодательствоöн урчитöм пöрадок серти серитификация Россия Федерацияса федеральнöй безопасносьт службаын да (либö) кутшöмъясöс эскöдiсны, мый найö лöсялöны Техническöй да экспортнöй контроль федеральнöй служба серти.

8.6. КЮС-лöн оператор нуöдö программнöй прöдуктöн вöдитчан политика, мый могмöдö вöдитчысьяслы централизуйтöм аутентификация, авторизация да сетьöн да сылöн ресурсъясöн веськöдлöм.

8.7. Юöр безопасносьтöн могмöдöм могысь КЮС-лöн безопасносьт операторлы быть колö контролируйтны трафик, адресация да кытысь локтö сетьö да петö сетысь юöр, корсьны да идентифицируйтны КЮС-öн лёка вöдитчысьясöс, кодъяс кöсйöны вöчны лёк либö ущерб юöр, артасян, техническöй да сетевöй ресурсъяслы, а сiдзжö аддзыны санкционируйттöг пырöдчöмысь.

8.8. Оз позь торкны кабельнöй системаяслысь да кабельнöй сеть каналъяслысь тырвый­öлунсö, вöчны КЮС-лöн операторкöд сöгласуйттöг сетевöй оборудованиелысь демонтаж. Сэтшöм случай дырйи, кор уджъяссö нуöдöны бокысь организацияяс, сэки могмöдöны мераясöн, медым видзны КЮС-лысь кабельнöй системаяссö да оборудованиесö.

8.9. Юöр сетан каналъяс видзö КЮС-лöн безопасносьт оператор татшöм средствоясöн вöдитчöмöн:

1) оз лэдз вöдитчыны проводнöй да беспроводнöй оборудованиеöн, мый оз лöсяв юöр дорйöм кузя КЮС-ын вöдитчан стандартъяслы да корöмъяслы;

2) вöдитчö аппаратно-программнöй средствоясöн, медым видзны юöрсö санкционируйттöг вöдитчöмысь да шифруйтны сетана юöрсö;

3) корсьö торксьöм сетевöй оборудование, мый вöсна лоöны сетьлöн уджын тырмытöмторъяс либö шогмытöма лёкмöны кабельнöй системалöн электрическöй характеристикаяс;

4) дзескöдö позянлунсö серверъяс, кабельнöй система да активнöй оборудование дорö.

8.10. Вирусысь видзан программаяс быть колö пуктыны КЮС-лöн став уджалан станцияö.

8.11. КЮС-лöн безопасносьт видзöмлы паныдалöмсö казялöм могысь КЮС-лöн безопасносьт оператор активносьт места бырöдöм могысь примитö колана мераяс, тшöтш индö ЛАС-ын содтöд средствояс.

8.12. Сэтшöм случай дырйи, кор КЮС-öн вöдитчысь сувтö паныд юöр дорйöм кузя мераяслы либö кор сiйö торкö тайö Положениелöн корöмъяссö, сэки КЮС-лöн администраторлы быть колö вöчны татшöм мераяс лыдысь öтиöс индöм пöрадок серти:

1) висьтавны КЮС-öн вöдитчысьлы индöм действиеяслöн позьтöмлун йылысь да висьтавны та йылысь КЮС-öн вöдитчысьлöн юрнуöдысьлы да КЮС-лöн безопасносьт операторлы;

2) сетевöй администрируйтан средствоясöн дзескöдны КЮС-öн вöдитчысьлы позянлунсö вöдитчыны сеть ресурсъясöн, кутшö­мъяслöн безопасносьтлы сiйö кöсйö вöчны лёк;

3) кусöдны КЮС-öн вöдитчысьöс КЮС-лö­н уджалан станцияысь.

Вуджöдiс Кузнецова н.А., 16 789 пас